User:Lukaa Stojanovic/sandbox

= BMW S1000RR = BMW S1000RR је тркачки орјентисан спортски мотоцикл који је првобитно направио тркачки тим BМW-а, BMW Motorrad, да би се такмичио на Супербајк Светском првенству, који је сада у комерцијалној производњи. Представљен је у Минхену у априлу 2008. године и покреће га четвороцилиндрични мотор од 999 цц са максималним обртајима од 14,200 о/мин (обртаја у минути).

BМW је направио 1,000 S100RR 2009 године како би задовољио захтеве хомологације Светског Супербајка, али је проширио производњу за комерцијалну продају мотоцикала 2010 године. Има стандардни систем против блокирања точкова, са опционом електронском контролом вуче. Од 2016 године, има тежину (без икаквих течности у мотоциклу) од 204 кг (450лб), и производи 148,4 kW (199 кс; 201ПС) при 13,500 о/мин. Са 133,6 кW (179 кс; 181 ПС) на задњем точку, то је био најснажнији мотоцикл у класи на динанометру.

2009-2011
S1000RR је избачен у продају 2009 године и сматран је за најбоље опремљен спортски мотоцикл у категорији од 1000 цц, а са отвором и ходом од 80мм × 49,7мм  (3,1 ин × 2,0 ин), имао је највећи отвор у својој класи. Мотоцикл је фабричкио опремљен са АБС-ом и динамичком контролом проклизавања, првим за друмски супербајк у то време. Поред свега, стандардно је долазио са три режима вожње (Мокар, Спорт и Тркачки) са додатним режимом вожње ("Slick", тј. мод вожње који је агресивнији од тркачког мода) који је доступан само након повезивања адаптера, који сте добили уз мотоцикл, на посебно место испод седишта. То је такође био први серијски мотоцикл који је понудио опциони брзи мењач. Ово је мењач без квачила који Вам омогућује прелазак у виши степен преноса без активирања квачила чак и при пуном гасу. Након почетне испоруке мотоцикала, фабрика је почела да их испоручује са софтверским регулатором који је ограничио број обртаја на 9000 за кратак период који су касније уклонили произвођачи. Мотоцикл је и 2011. године остао не промењен, задржавајући исте опције боја, мотора, шасије и вешања.

2012
У 2012. години, мотоцикл је добио нешто значајније промене. Добио је нове мапе гаса за сваки од четири начина вожње, како би се суочио са проблемом гаса са којим су се купци суочавали са мотоциклом. Да би овај проблем био решен, BМW је унапредио цев за гас тако да буде лакша и има краћи одзив на гас. Усисни и издувни системи су унапређени: довод ваздуха је повећан за 20%, а катализатори су премештени са заглавља на пригушивач, што је омогућило уклањање топлотног штита уљаног корита, штедећи малу количину тежине. Опциони DTC (Динамичка контролна проклизавања) је ажурирана, побољшавајући гладак рад лептир вентила када се детектује вожња на једном точку, обезбеђујући мање агресиван одговор на подизање предњег точка мотицикла са земље. Шасија је унапређена: предње вешање је подигнуто за 4мм (0,2 ин), а задње је спуштено за 5мм (0,2 ин). Међуосовинско растојање је смањено за скоро 10мм (0,4 ин) захваљујући додатку зубаца на задњем ланчанику (45). Угао главе управљача је прерађен и помак виљушке је смањен за 2,5мм (0,1 ин). Трострука стезаљка на врху виљушке је прерађена на ковани алуминијум. На крају, прерађене су опруге и вентили у суспензији, укључујући специјалне вентиле како би се омогућило потпуно независно подешавање компресије и одскока, заједно са 10-смерним подесивим амортизером управљача. Визуелне новине из 2012 године укључивалe су нови изглед тахометра, као и нове плоче за пету, тањи део репа и преобликоване бочне панеле са пластичним крилима: речено је да побољшавају аеродинамику при брзини. Мање визуелне новине су укључивале решетке са стране пластике резервоара и нови „RR“ лого.

2013 и ХП4
У 2013. години, мотоцикл није добиo унапређења у истој мери као мотоцикл из 2012 године. Међутим, BМW је представио ХП4 варијанту мотоцикла, верзију стандардног S1000RR која је више оријентисана за стазу. ХП4 из 2013 године је добио „возити жицом“ систем поново доведен на ниво који није виђен ван WSBK и MotoGP-a. ХП4 је био опремљен системом за контролу динамичког пригушења (ДДЦ) који унапређује и мења вешање сваких 11 милисекунди, реагујући на различите сензоре као и унос гаса и подесив је у ходу, први на било ком серијском мотоциклу. Мотоцикл је добио електронски подесиву цев за интерфејс и акустичне вентиле, омогућавајући ваздуху да струји у издувни гас и сагорева неискоришћено гориво, као и надограђене Брембо моноблок кочионе чељусти. Начини вожње ХП4 разликују се од стандрадног мотоцикла по томе што омогућава приступ свим 144 кW (193 кс; 196 ПС) у четири режима. ХП4 је такође увео комбиновано кочење, што значи да се у свим режимима, осим у "Slick" режиму, задња кочница аутоматски примењује када возач притисне предњу кочницу. Понуђен је у више пакета тркачких комплета, у распону од 144 кW (193 кс; 196 ПС) за S1000RR па све до 158 кW (212 кс; 215 ПС). ХП4 из 2013. године је такође био опремљен са више електронских функција, контролом покретања и "пит-модом", свим доступним преко контрола на управљачу. Мотоцикл је такође добио сопствену боју и изглед тахометра специфичног за ХП4. Уз доплату је био доступан такмичарски и премиум пакет који је укључивао ХП карбон мотор, бочне спојлере и облоге, ХП склопиве полуге квачила и кочнице, ХП подесиве наслоне за ноге возача, стандардне коване точкове завршене у „Тркачкој плавој металик“ боји, комплет налепница, грејање ручки (опционо) и аларм против крађе.

2014 и ХП4
2014. године је S1000RR имао још неколико мањих измена и први тркачки АБС као стандард. Управљач је такође мало измењен, као и неке веома мале измене на конструкцији самог мотоцикла. ХП4 варијанта је продата и у другој години без већих измена: уз доплату је био доступан и премиум пакет који је укључивао спојлер и заштиту ХП карбонског мотора, ХП склопиве полуге квачила и кочнице, ХП подесиве ослонце за ноге возача, стандардне коване точкове у Тркачко плавој металик боји, комплет налепница, ручке са грејачима, комплет задње седиште и аларм против крађе.

2015
У 2015 години, S1000RR је доживео велике промене. Значајно је то да је мотоцикл сада тежио 4кг (8,8 лб) мање и добио 4,4 кw (5.9 кс; 6.0 ПС) на снагу од 148 кW (198 КС; 201 ПС). Ово је постигнуто преобликовањем отвора, новим профилом брега (реѕервоара), лакшим вентилима и краћим брзинама које су извучене из веће ваздушне кутије. Потпуно нови издувни систем је такође имплементиран, повучен из претходних година, додавајући контролисану интерферентну цев и акустичне вентиле. Више опција које су доступне у верзији 2015. године су биле укључене у „Динамички пакет“ који је укључивао и БМW-ов „Професионални асистент брзог мењача“, омогућавајући пребацивање у више и ниже брзине без квачила. БМW је такође представио „Пакет за трку“ који је кориснику дао ДДЦ са ХП4 „Про“ режима вожње, као и контролу покретања (лаунч контрол), прилагодљив лимитер за брзину и темпомат. У електроници, BМW је поново додао нешто бољу интервенцију подизања предњег точка и нови „Кориснички“ режим, где је возач у могућности да прилагоди неке дефинисане параметре, омогућавајући потпуно персонализовано искуство вожње. Сагледавањем ХП4, BMW укључује комбиновано кочење (аутоматско активирање задње кочнице када се притисне предња кочница), АБС и ДТЦ контролу „у лету“ и сензоре угла нагиба који се приказују на инструмент табли. Шасија лакших мотоцикала из 2015. године, састоји се од четири појединачна ливена алуминијумска дела заварена заједно са мотором нагнутим напред под углом од 32 степена и интегрисаним као носиви елемент. Преклапање виљушке урањајућих цеви смањено је на 6мм (0,2 ин), а угао главе управљача је повећан за 0,5 степени на 66,5 степени без икаквих промена у померању летве. Закретна виљушка је спуштена за 3мм (0,1 ин), а међуосовинско растојање је продужено за 15мм (0,6 ин). Нова геометрија шасије пружа повећан повратни осећај возача са предњег краја и задњег точка. Визуелна унапређења S1000RR-а су такође била велика, са замењеним асиметричним фаровима (дуго светло лево, кратко светло десно), заобљенији нос и све нове боје. Ауспух је промењен, сада је већи, док су облоге постале аеродинамички напредније додајући вентилационе отворе и клипове како би се омогућила боља стабилност при великој брзини.

2017
У 2017 години, направљена је верзија мотоцикла која није легална да се вози на улицама, верзија само за стазу. Тркачки ХП4 је додат, направљен у ограниченој серији од 750 јединица.

2019
S1000RR је добио пуну промену модела 2019. године, представљен на EICMA мото-шоуу у Милану у новембру 2018. године. Четвороцилиндрични мотор од 999 цц (61,0 цу ин) је потпуно нов, за који се тврди да производи 152 кW (204 кс; 207 ПС) при 13500 о/мин (више од 4,5 кW (6 кс; 6,1 ПС) у односу на претходну интерацију) и 113 Н/м (83лб/фт) обртног момента при 11000 о/мин. Овај нови мотор користи BМW "ShiftCam" технологију на усисној грани, која мења временско подешавање и подизање усисних вентила. Систем има клизна концентрична спољна вратила, са два различита брегаста профила на њима, на урезаном унутрашњем вратилу са погоном на једном крају. Мотор који контролише ЕЦУ пребацује се између спорих и брзих брегова при 9000 о/мин за мање од 10 милисекунди, који производи меке, ниско подизне, краткотрајне брегове за ниски и средњи обртни моменат, а затим агресивније профилне брегове за производњу јачине. Спољне осовине се померају помоћу покретног клина који се захвата у зупчасти прорез на вратилу, који помера спољашњи део брегасте осовине лево или десно по потреби. BМW тврди да додатак овог система даје S1000RR линеарнију криву обртног момента од његовог претходника.

Поред повећања снаге, С1000РР мотоцикл је добио губитак тежине мотора од скоро 4кг (9 лб) и компактнији спољашњи дизајн. Ово је постигнуто употребом специјализованих делова, као што су титанијумски шупљи усисни вентили и нове ДЛЦ клацкалице које су 25% лакше. Брегасте осовине се сада директно напајају радилицом, чиме се елиминише портеба за претходним зупчаником за празно кретање. Пумпе за воду и уље су комбиноване у једну компоненту за компактнији дизајн. Издувни систем је такође 1,28 кг (2,8 лб) лакши на моделу из 2019 године, што доприноси укупном губитку од 11 кг (24 лб) у односу на свог претходника. Ово доприноси укупној маси празног мотоцикла од 197 кг (424 лб).

Да би искористио излазну снагу, BМW је моделу S1000RR дао пакет електронских помагала за возача, укључујући АБС Про (АБС у кривинама), динамичку контролу проклизавања (ДТЦ), динамичку контролу проклизавања на једном точку, Професионални асистент мењања брзина (који омогућава мењање у виши и нижи степен преноса без квачила), контрола покретања узбрдо (ХСЦ), контрола покретања и граничник траке у пит-у. Постоје четири унапред подешена режима вожње: „Кишни“, „Друмски“, „Динамички“ и „Тркачки“, као и три „Про“ режима, који се могу подесити по мери и долазе са тростепеним подешавањем моторног кочења.

Шасија је преуређена за моделе из 2019 године, која се фокусира на смањење тежине уз побољшање управљања. Алуминијумски оквир се смањује за 1,28 кг (2,8 лб) на тежини, и сада користи мотор као вишу носиву јединицу и смањује ширину за 13 мм (0,51 ин). Са фокусом на побољшање агилности, БМW је повећао угао главе управљача на 66,9 степени и смањио траг на 93,9 мм (3,70 ин). Међуосовинско растојање је повећано за 9 мм (0,36 ин). Предње вешање је преокренута телескопска виљушка од 45 мм (1,77 ин), која је смањена са 46 мм (1,81 ин), за коју се тврди да оптимизује осећај савијања и средњег угла. Полуактивно огибљење BМW ДДЦ-а је и даље доступно на S1000RR мотоциклу као опција, које је побољшано унапређеним поставкама. Резервоар за гориво и дизајн седишта су сада ужи. Предњи оклоп је ужи и аеродинамичнији од свог претходника, такође садржи два симетрична ЛЕД фара, са усисом директно центрираним на предњем делу ради оптималног протока ваздуха. Инструмент табла сада користи 6,5 инчни ТФТ екран, који има четири унапред подешена подешавања.

Доступан је М пакет, први код BМW мотоцикала, који укључује мотоспорт боје, М точкове од карбонских влакана, М лагану батерију, М комплет шасије са подешавањем висине задњег хода и закретне виљушке, М Спорт седиште и „Про“ режим вожње. Пакет додатно смањује тежину на 193,5 кг (427 лб).

M1000RR 2021
Верзија S1000RR-а са бољим спецификацијама, названа М1000RR, представљена је у септембру 2020. године, замишљена kао основа за трке, али и легална за путеве. Први BМW мотоцикл који је носио префикс „М“, који се обично повезује са аутомобилима. Mашина има велике модификације у погону, шасији, издувним системом и кочењу. Мотоцикл има аеродинамичка крила која обезбеђују потисну силу.

2022
Три варијанте S1000RR-а објављене 30. септембра 2022. године су М пакет, „Style Passion“ и „Black Storm Metallic“.

Унапређења укључују:


 * нови предњи дизајн са побољшаном аеродинамиком;;
 * високо ветробранско стакло;
 * нови сензор угла са системом за помоћ при кочењу и контролом клизања;
 * интеграција М компоненти и побољшање електронике и кључних процеса за модификацију мотоцикла за употребу на тркачким стазама;
 * кратки држач регистарских таблица;
 * опциони поклопац репа за сувозачево седиште;
 * унапређен ТФТ екран;
 * 210 коњских снага.

М пакет укључује:


 * ексклузивна "Light White"/ M Моторспорт боју;
 * М спортско седиште за адекватан осећај;
 * М комплет пресвлаке за задње седиште;
 * оптимизоани М карбон точкови са М графиком или алтернативно доступни М ковани точкови;
 * унапређена М крила која пружају повећану силу притиска при већој брзини;
 * М кочиони систем;
 * делови за ручне и ножне команде.

Разлике у тркачким мотоциклима
Фабрички тркачки мотоцикл који се користи на Светском првенству у Супербајк-у разликују се на више начина од серијског мотоцикла. Његов мотор има већи степен компресије од 14.0:1 у поређењу са 13.0:1 и испоручује преко 150 кW (201 кс; 204 ПС) при 14000 о/мин, у поређењу са 144 кW (193 кс; 196 ПС) при 13,000 о/мин. Тркачки мотоцикл има Öhlins виљушке од 44 мм (1,73 ин), у поређењу са 46 мм (1,81 ин) ZF виљушкама. До 2012 године имао је предњи точак од 16,5 инча и задњи точак од 16 инча уместо 17 инча (за Светску Супербајк сезону 2013 године, фелне од 17 инча су постале обавезне) и МRА тркачко ветробранско дупло стакло. Веома је значајно то да има тежину (без икаквих течности у мотоциклу) од 162 кг (357 лб) у поређењу са 207,7 кг (458 лб) за производни модел.

Светско првенство у Супербајку
Дана 26. јуна 2008. године, шпански возач Рубен Хаус потписао је да ће возити мотоцикл за BМW Motorrad тим. Дана 25. Септембра 2008. године, аустралијски бивши двоструки светски шампион у супербајку Трој Корсер, потписао је уговор да комплетира поставу тима за два возача за 2009. годину. У сезони Светског првенства у супербајку 2009. године, највећи резултат на трци који је постигао Корсер било је пето место у Чешкој, а Хаус је освоио седмо место у Италији.

Током сезоне FIM Superstock 1000 шампионата 2010. године, Аjртон Бадовини је доминирао победама у свакој трци осим једне на S1000RR. Овај резултат је био значајан јер је Суперсток класа WSBK-а место где машине (мотоцикли) највише личе на понуду у изложбеном салону. Дана 13. маја 2012. године, инталијански возач Марко Меландри који је возио за БМW Моtorrad тим, био је први који је обезбедио победу за S1000RR у Светском Супербајк такмичењу у Британској “рунди” у Донингтон Парку. Његов колега Леон Хаслам био је на другом месту, доприносећи BМW-у прву и другу позицију.

MotoGP CRT Класа М
2012. године у Катару на Grand Prix-у, амерички возач Колин Едвардс возио је S1000RR мотоцикл за “Форwард Рацинг” тим. Овај догађај представља свечано увођење у деби CRT класе, где су се фабички произведени мотоцикли од 1000 cc такмичили по први пут поред MotoGP машина. Сутеров мотоцикл S1000RR је заузео прво место у својој класи и завршио на 12. месту свеукупно.

„Isle of Man TT“
S1000RR су користили различити возачи на “Isle of Man ТТ-у” од 2010. године. Дана 31. маја 2014. године, Мајкл Дунлоп је победио у трци у класи супербајкова на свом фабрички припремљеном мотоциклу у којoj је учествовао "Hаwк Racing”, британски БСБ тим који ради као партнер BМW Motorrad тиму, чиме је прекинут 75-годишњи јаз између победа за BМW-ом. Три дана касније, Дунлоп је поновио своју победу у класи Суперсток, возећи под сопственом МД Тркачком БМW заставом. Он је изјавио: “… ово је сјајан резултат за БМW. Сјајно је за произвођача када друмски мотоцикл освоји ТТ”. Дунлоп је завршио хет-трик победа BМW-а победом Сениора ТТ-а у петак, 6. јуна.

Дунлоп је победио у тркама Супербајка и Сениор-а на ТТ фестивалу 2016. године на практично истом мотоциклу, коју је поново обезбедио "Hаwк Racing”, постављајући нови апсолутни рекорд за стазе за соло мотоцикле, у просеку 215.591 км/х (133.962 мпх), постављен током једног круга такмичења од шест кругова одржано на 37 миља стази.

„Macau Grand Prix“
Питер Хикман је освоjио "Macau Grand Prix" 2015. и 2016. године.

Маркетинг
У марту 2010. године, BМW је објавио видео на YouTube-у под називом „Најстарији трик на свету“, који је истакао убрзање S1000RR-а повлачењем столњака са другог трпезаријског стола са 20 места без превртања столица и декорације стола. Његову популарност је постигла то да реклама буде вирална, са 1,4 милиона прегледа у првих 10 дана и више од 3,7 милиона прегледа до октобра 2010. године. Епизода „Разоткривање митова“ од 27. октобра 2010. годијне „Хаос на столњаку“ тестирала је да ли трик може да се репродукује. Трик је детаљно поновљен, са изузетком да је коришћен другачији и мање снажан мотоцикл - Buell 1125R, чији је власник и возач ко-водитељ Џејми Хајнман. Мишљење телевизијског програма је било да је видео лажан јер је једини начин да се трик репродукује било постављање пластичне фолије на столњак - чиме је елиминисан сваки контакт измећу столњака и декорације стола.

Обнова серије мотоцикала
BМW је издао обнову серије мотоцикала моделе произведене од 1. септембра 2011. године до 10. априла 2012. године, како би се решио проблем са завртњима који причвршћују клипњаче за радилицу која би могла да се олабави при великим брзинама. 2023. / 2024. M1000RR мотоцикли имају проблема са мотором. Неколико Јутјуб канала је показало катастрофалан квар на овим моделима.

Награде

 * „Motorcycle News“ (Велика Британија) „Машина године“ и „Спортски мотоцикл преко 751 кубика“ 2010. године
 * „Cycle World“ Најбољи Супербајк 2010. године
 * „motorcycle.com“ Мотоцикл године за 2010. годину
 * „Robb Report“ Најбољи од најбољих 2010. године
 * „Motorcyclist“ Мотоцикл године за 2010. годину.

Спољашње везе

 * BMW S1000RR модел производње код BMW Motorrad-a
 * "3-times British Superbike Champion, Niall Mackenzie's S1000RR review"